Арсенал (футбол клубу, Лондон)

«Арсенал» футбол клубу – Англис Премьер-Лигасында ойногон Лондондун түндүгүнөн чыккан футбол клубу. 1886-жылдын 1-декабрында негизделген. Англиянын 13-жолку чемпиону, улуттук Кубокту 12 жолу уткан. Команда өз оюндарын «Эмирейтс» стадионунда (сыйымдулуугу – 60260 көрүүчү) өткөрөт. 

Арсенал 1919-жылдан баштап, оюндарын англис футболунун жогорку дивизионунда өткөрүп келе жатат. 1992-жылы Премьер-лига түзүлүп, анын клуб-негиздөөчүлөрдүн бири Арсенал да болгон.

1996-жылдан баштап, команданын башкы машыктыруучусу катары француз Арсен Венгер эмгектенип жатат, клубдун тарыхында башкы машыктыруунун кызматында эң узак иштеген адам болуп эсептелет. Венгердин башчылыгында Арсенал 19 мезгилдин ичинде Англиянын 3-жолку чемпиону болуп, Англия Кубогун 13 жолу уткан.

«Арсенал» 1893-жылы Түштүк Англиядан Футбол лигасына кошулган биринчи клуб болуп, 1904-жылы Биринчи дивизионго көтөрүлдү. 1913-жылы бир гана жолу ылдыйлап, азыркыга чейин жогорку дивизиондо ойноп келет жана англис футболунун тарыхында жогорку дивизиондогу эң көп матч уткан клуб.

Арсен Венгер клубтун менеджери катары эң узак убакыт иштеген жана эң көп трофей уткан адам. Ал рекорддук жети Англия Кубогун жеңип алган жана анын титул уткан үчүнчү жана акыркы командасы 2003-жылдан 2004-жылга чейин 49 оюн катары менен утулбай, жогорку дивизиондогу эң узак убакыт утулбай калуу рекордун орноткон, "Жеңилбес" деген лакап атка ээ болгон.

 Тарыхы 
Негизделиши (1886-1925)
«Арсенал» футбол клубун Лондондун түштүк-чыгышындагы Вулидж аттуу райондо жайгашкан «Ройал Арсенал» мылтык чыгаруучу заводунун ишмерлери 1886-жылдын 1-декабрында негиздешкен. Алар жаңы түзүлгөн командага «Дайал Скуэр» (англ. Dial Square) деген атты коюшкан. Биринчи оюнду клуб 1886-жылдын 11-декабрында Истерн Уондерерс аттуу командага каршы өткөргөн. Ал матчты замбирекчилер 6-0 эсеби менен утушкан. Эки жумадан кийин оюнчулар чогулуп, команданын аталышын «Ройал Арсенал» деп өзгөртүшкөн, андан тышкары «Ноттингем Форест» футбол клубунда ойногон Фрэд Бирдсли команда формасынын түсүн кызыл түскө өтүшүн сунуш кылган. 1891-жылда клуб кесиптик статуска ээ болуп, аталышы «Вулидж Арсеналга» (англ. Woolwich Arsenal) өзгөргөн. Команда 1893-жылы Футбол лигасына кирген.thumb|249x249px|Арсенал 1888-жылы. Отургучтун оң жагында команданын капитаны Дэвид ДенскинКлуб оюндарын Экинчи дивизиондо ойноп баштап, 1904-жылы Биринчи дивизионго кирген. Алыста жайгашканы үчүн оюндарга аз адам келе баштаган, ошого байланыштуу каржы жагынан командада маселелер көбөйө баштап, Экинчи дивизионго кайра келген. 1913-жылы клуб «Хайбери» стадионуна көчүп, 1914-жылы клубдун аталышы «Арсеналга» өзгөргөн. Команда Экинчи дивизиондо 5-орунга ээ болгон. Ал жылы Биринчи дивизиондо 20 клубдун ордуна 22 клуб ойноосуна чечим чыккан. Экинчи дивизиондо 1 менен 2-орунду ээлеген командалар Биринчи дивизионго которулмак, бирок Арсеналдын кожоюну Генри Норрис  Джон Маккенге (Футбол лигасынын башчысы) командасына добуш берүүсүн айткан. Тандоого 4 клуб чыккан: Арсенал (Экинчи дивизиондо 5-орун), Тоттенхэм (Биринчиде дивизиондо 20-орун), Барнсли (Экинчиде – 3-орун), Вулверхэмптон (Экинчиде – 4-орун). Джон Маккен Арсенал, Тоттенхэмге караганда, Футбол лигасынын ичинде 15 жыл көбүрөөк болгонуна байланыштуу Арсеналга добушун берген. Ушул окуядан кийин Тоттенхэм менен Арсеналдын күйөрмандары бир бирин душман катары көрүшөт.

1925-жылы клубдун башкы машыктыруучунун кызматына Герберт Чепмен дайындалган. Ал «Дубль-ве» схемасына командасын өткөрүп, көптөгөн утушка ээ болгон. 1930-жылы Арсенал Англия Кубогунун финалында «Хаддерсфилд Таун» футбол клубун 2-0 эсеби менен утуп, биринчи Кубогуна ээ болгон. Ошол эле жылда Англия Суперкубогун жеңген. 30-жылдары Арсенал англис футболунда биринчилердин катарында болгон. 

Эллисон (1934-1950)
1934-жылы Чепмен пневмониядан ооруп, кайтыш болгон. Анын ишин бир нече адам аткарып баштады. Башкы машыктыруучунун кызматына Джордж Эллисон дайындалып, Чепмендин убагында иштеген Джо Шоу менен Том Уиттакер команданы оюндарга даярдоону моюнуна алышкан. Клубга Эллисондун зор салымы бар, анткени ал «Хайбери» стадионун Англиядагы эң заманбап аренага айланткан. Мындан тышкары, ал командага мыкты оюнчуларды чакырып киргизген. Алардын ичинде Тед Дрейк да (1934/35ж мезгилинде 42 гол киргизген – клубтук рекорд) болгон.

1947-жылы Эллисон кызматын таштап, башкы машыктыруучу болуп Том Уиттакер дайындалган. Арсеналдын көп оюнчусу согушка кетип, кайра кайтып келишкен эмес. Ошого байланыштуу команданын курамын ветерандар түзүшкөн. 32 жаштагы Джо Мерсер, 35 жаштагы Рони Рук жана 33 жаштагы Леси Комптондун эмгеги менен Арсенал 1947/48-жылы чемпиондукка ээ болгон.

1950-1970

1951/52-жылы команда кайрадан чемпиондук менен Кубокту утууга мүмкүнчүлүгү бар болчу, бирок оюнчулар көптөгөн жаракаттын асабынан аларга жете алышкан эмес. 1966-жылы башкы машыктыруучунун кызматына Берти Ми дайындалган. Ал чабуул позициясына жаш, таланттуу оюнчуларды коюп, коргоо позициясына жашы толгон оюнчуларды киргизген. Команда 1970-жылы Лига Кубогун, Жарманкелер Кубогун уткан.

1970-1986

1971-жылы Арсенал тарыхында биринчи жолу чемпиондук менен Кубокко ээ болгон. Бирок кийинки жылы клубдан көптөгөн ишмерлер кете баштады, 1976-жылы Берти Ми кызматын бошоткон. 1986-жылы машыктыруучунун кызматына команданын легендарлуу оюнчусу Джордж Грэм дайындалган. Ал оюндун тактикасын коргоого айланткан. Коргоо позициясында белгилүү Ли Диксон, Тони Адамс, Стив Боулд, Найджел Уинтерберн ойношкон.

1986-1995

1988/89-жылы чемпиондук гонкада Арсенал менен Ливерпуль болгон. Кайсы команда чемпиону болоору ушул эки команданын акыркы оюнунда билинмек. Бул матчты канонирлер 2-0 эсеби менен жеңген, ошентип, 18 жылдан кийин Арсенал чемпиондукка ээ болгон. 1993-жылы клуб Англия Кубогун жана Лига Кубогун, 1994-жылы Кубоктор Кубогун уткан. Джордж Грэм кызматынан бошотулган.

Венгердин заманы (1996-...)
1996-жылы башкы машыктыруучу болуп, француз Арсен Венгер дайындалган. Коомдо «Арсен ким?» (Arsene who?) деген көптөгөн суроолор чыга баштады. Ага карабастан, Венгер кийинки жылы Арсеналды чемпиондук менен Кубокту утушуна алып келген.

1999-жылы Тьерри Анри, Робер Пирес, Сильвен Вильтор аттуу футболчулар сатып алынган. 2001/02-жылы алар клубду кезектеги чемпиондукка алып келишкен. Бирок команданын мыкты оюну 2003/04-жылы ачылып, ушул мезгилди Арсенал жеңилүүсүз өткөргөн. Ад курамдагы оюнчулар "Жеңилбестер" деген атка конушкан. 2005-жылы Англия Кубогу утушкан. 2006-жылы Арсенал Чемпиондор Лигасынын финалына жетип, Барселонадан жеңилген. 

«Эмирейтс» стадионуна көчүү жана трофейсиз мезгил (2006-2014)

2006-жылы клуб жаңы салынган «Эмирейтс»стадионуна көчкөн. Мезгилдин аягында командадан Робер Пирес, Сол Кемпбелл, Эшли Коул, Деннис Бергкамп, Тьерри Анри аттуу оюнчулар кетишкен. Алардын ордуна Венгер Томаш Росицки, Тео Уолкотт, Матье Фламини, Адебайор, Сеск Фабрегасты сатып алып келген. 

2010-жылы Арсенал Чемпиондор Лигасынын чөйрөкфиналында Барселонага утулуп, чемпионатта 3-орунга ээ болгон. 2011-жылы Венгер Оливье Жиру, Лукас Подольски, Санти Касорла аттуу оюнчуларды команда алып келген. Алар Арсеналдын оюнунун жакшыртып башташты. 2013-жылы рекорддуу 50 миллион еврого Реалдан Германия курамында ойногон Месүт Өзил сатып алынган. 

Трофейсиз мезгилдин сону (2014-...)

2014-жылдын 17 майында Арсенал Англия Кубогунун финалында «Халл Сити» командасын 3-2 эсеби жеңген, ошентип 9 жылдан кийин трофейсиз мезгил аяктады. 2015, 2017-жылдары клуб кайрадан ушул жеңишке ээ болгон.

 Формасы 

Арсеналдын формасына окшоштуруп, башка футбол клубдары да кызыл түстүү формага өтүшкөн. 1906-жылы «Спарта Прага» футбол клубунун президенти Петрик Лондонго келип, замбирекчилердин кийимине суктанып, оюнчуларын ушундай формага кийинүүсүнө чечим чыгарган. Азыркы учурда деле прагалыктар кызыл кийимчен ойношот.  

1925-жылы Герберт Чепмен башкы машыктыруучу болуп дайындалып, ал команданын формасын өзгөртүүсүн сунуштаган. Жаңы форма ак жеңдүү, сол жагында клубдун белгиси тигилген кызыл көйнөккө айланган. Бүгүнкү оюнчулар ушул үлгүдөгү кийимди кийип жүрүшөт.  
1950-жылдары өзүнүн стадионунда тоскон команданын негизги формасы менен окшош болгонунун себебинен клуб жаңы форма долбоорун бекиткен.   

Оюнчулардын көйнөгүнүн үстүнө замбиректин белгилүү сүрөтү алгачкы жолу 1967-жылы тигилген. Так ушул форма менен Арсенал 1970/71-мезгилде биринчи жолу чемпиондук менен Кубокту чогуу уткан. 1970-жылдарынын соңунда көйнөктүн үстүнө форма өндүрүүчүнүн (Umbro) белгиси түшүрүлүп, 1981-жылы жарнама максатында «JVC» компаниясынын белгиси чыгарылган. Азыркы учурда форманын үстүндө «Fly Emirates» авиакомпаниясынын белгиси турат.  

2005-жылы «Хайбери» стадионунан жаңы «Эмирейтске» көчүүгө байланыштуу, команда тарыхтагы эң биринчи формага окшош кара-кызыл түстүү көйнөктөрдү кийип чыккан.     

Англис футболунун 2011/12-мезгилинде Арсенал өзүнүн 125 жылдыгына арнап, баш белгисин өзгөрткөн. Эмблемасына сол жагынан 15 лавр жалбырагы түшүрүлүп, бул 15 негиздөөчүлөрдүн биринчи эмблеманын дизайнерине төлөп берген 6 пенс тыйынын билдирет. Оң жагында болсо, 15 эмен жалбырагы тартылган, бул «Royal Oak» сыраканасында чогулган 15 негиздөөчүлөрдү билдирет. Белгинин астында команданын эң биринчи ураандардын бири «Forward» сөзү жана мааракелүү 1886 менен 2011-жылдары түшүрүлгөн.     

 Эмблемасы 

 Теңдешүүлөр 
Түндүк Лондон теңдешүүсү

Бул теңдешүү Арсенал менен Тоттенхэм командаларынын арасында өтөт. Биринчи оюну 1887-жылы 19-ноябрда  өткөн, Тоттенхэм 2-1 эсеби менен утуп жаткан кезинде жарыктын жоктугунан матч аягына чейин ойнолгон эмес. Биринчи толук оюн 1888-жылы февралда өткөн, текөөрлөрдө 9 футболчу гана болгондуктан 6-2 эсебине замбирекчилерге жеңилишкен. 1898-жылы кезектеги оюн Тоттэнхэмдин стадионунда өткөн. Көрүүчүлөрдүн көптүгүнөн (15000 адам) стадиондун чатыры урап түшүп, бир нече адам жарадар болгон. Натыйжада Тоттенхэм жаңы «Уайт Харт Лейн» стадионуна көчкөн. Биринчи дивизиондо клубдар арасындагы алгачкы оюну 1909-жылы 4-декабрда өткөн, Арсенал 1-0 эсеби менен уткан.

Дербинин башталышы

Накта теңдешүү 1913-жылы Арсенал «Уайт Харт Лейнден» 6 чарчы метр алыстыкта жайгашкан Хайбери районуна көчкөндөн башталган. Эки команда алгачкы жолу «Түндүк Лондон атаандаштары» аты менен согуш фондуна жардам көрсөтүү үчүн 1914-жылы 22-августта оюнга чыгышкан. Ал матчты Арсенал 5-1 эсеби менен жеңген. Теңдешүү 1919-жылы күчөгөн.

 Статистика жана рекорддор 
Оюнга чыккандар
 Тарыхта эң көп ойногон: Дэвид О’Лири — 722 оюн, 1975—1993-жж.
 Европа мелдештеринде эң көп ойногон: Тьерри Анри — 86 оюн.
 Эң жаш оюнчу: Сеск Фабрегас — 16 жаш, 177 күн (2003-ж 28-октябрда Лига кубогунун Ротерем Юнайтед менен оюнунда).
 Эң улгайган оюнчу: Жон Резерфорд — 41 жаш 159 күн (1926-ж 20-мартта Биринчи дивизиондун Манчестер Сити менен оюнунда).
Эң көп ойногон футболчулар №Аты-жөнүЖарандыгыОйногон жылдарыОюндардын саны1Дэвид О’Лири1975–19937222Тони Адамс1983–20026693Жорж Армстронг1961-19776214Ли Диксон1988-20026195Найджел Уинтерберн1987-20005846Дэвид Симэн1990-20035647Пэт Райс1964-19805288Питер Стори1965-19775019Жон Редфорд1964-197648110Питер Симпсон1964-1978477
Гол киргизгендер
 Бир мезгилде эң көп гол киргизген: Тед Дрейк — 44 гол (1934/1935 мезгили)
 Бир оюнда эң көп гол киргизген: Тед Дрейк — 7 гол (1935-ж 14-декабрда Биринчи дивизиондун Астон Вилла менен оюнунда).
 Эң жаш оюнчу: Сеск Фабрегас — 16 жаш, 212 күн (2003-ж 2-декабрда Лига кубогунун Вулверхэмптон Уондерерс менен оюнунда).
 Хет-трик кылган эң жаш оюнчу: Жон Редфорд — 17 жаш, 315 күн (1965-ж 2-январда Биринчи дивизиондун  Вулверхэмптон Уондерерс менен оюнунда).
 Эң улгайган оюнчу: Жон Резерфорд — 39 жаш, 352 күн (1924 20-сентябрда Биринчи дивизиондун Шеффилд Юнайтед менен оюнунда).thumb|Тьерри Анри
Эң көп гол киргизген футболчулар№Аты-жөнүЖарандыгыОйногон жылдарыГолдордун саны1Тьерри Анри1999-2007, 20122282Иан Райт1991-19981853Клифф Бастин1929-19471784Жон Редфорд1964-19761495Жимми Брейн1923-1931139Тед Дрейк1934-19457Дуг Лишман1948-19561378Робин ван Перси2004-20121329Жо Халм1926-193812510Дэвид Жек1928-1934124
Эл аралык рекорддор
 Улуттук кураманын клубда ойногон эң биринчи оюнчусу: Сизар Женкинс – 1896-ж 21-мартта Шотландияга каршы Уэльс курамасынын катарында ойногон.
 Англия курамасынын клубда ойногон эң биринчи оюнчусу: Жимми Эшкрофт – 1906-ж 17-февралда Ирландияга каршы ойногон.
 Дүйнө биринчилигинин финалында ойногон эң биринчи оюнчулар: Жек Келси жана Дэйв Боуэн – 1958-ж 8-июнда Венгрияга каршы Уэльс курамасынын катарында ойношкон.
Трансферлер

Оюнчулардын баасы "London Evening Standard" гезитинин маалыматы боюнча берилген.
Эң кымбат сатып алынган футболчулар№БаасыСаткан клубуАты-жөнүЖарандыгыПозициясыКелген датасыШилтеме1£46.5mОлимпик ЛионАлександр ЛяказеттЧабуулчу5-июль 20172£38,2млнРеал МадридМесут ӨзилЖарымкоргоочу2-сентябрь 20133£35млнВаленсияШкодран МустафиКоргоочу30-август 20164£33,8млнБоруссия МөнхенгладбахГранит ЖакаЖарымкоргоочу25-май 20165£31,7млнБарселонаАлексис СанчесЧабуулчу10-июль 2014
Эң кымбат сатылган футболчулар№БаасыАлган клубуАты-жөнүЖарандыгыПозициясыКеткен датасыШилтеме1£29,8млнБарселонаСеск ФабрегасЖарымкоргоочу15-август 20112£25млнБарселонаМарк ОвермарсЖарымкоргоочу28-июль 2000£25млнМанчестер Сити Эммануэл АдебайорЧабуулчу19-июль 20094£24млнМанчестер СитиСамир НасриЖарымкоргоочу24-август 20115£23,5млнРеал МадридНиколя АнелкаЧабуулчу2-август 1999

 Башкы машыктыруучулардын тизмеси 
Аты-жөнүЖарандыгыДайындалган күнүБошотулган күнүЖетишкендиктериТомас Митчелл30-март 189710-март 1898Белгисиз11-март 189810-апрель 1898Уильям Элкоат11-апрель 189816-февраль 1899Артур Кеннеди21-февраль 189929-апрель 1899Гарри Бредшоу30-июнь 189930-апрель 1904Фил Келсо1-май 19049-февраль 1908Жорж Моррелл10-февраль 190813-апрель 1915Жеймс МакИвен19-апрель 191524-май 1919Лесли Найтон25-май 191916-май 1925Герберт Чепмен11-июнь 19256-январь 19341-дивизиондун чемпиону: 1931, 1933
Англия кубогунун жеңичүүсү: 1930

Англия суперкубогунун жеңичүүсү: 1930,1931,1933Джо Шоу6-январь 193428-май 19341-дивизиондун чемпиону: 1934Жорж Эллисон28-май 193431-май 19471-дивизиондун чемпиону: 1935, 1938
Англия кубогунун жеңичүүсү: 1936

Англия суперкубогунун жеңичүүсү: 1934,1938Том Уиттакер2-июнь 194724-октябрь 19561-дивизиондун чемпиону: 1948,1953
Англия кубогунун жеңичүүсү: 1950

Англия суперкубогунун жеңичүүсү: 1948,1953Жек Крейстон24-октябрь 195619-май 1958Жорж Свиндин21-июнь 1958 1-май 1962Билли Райт1-май 196213-июнь 1966Берти Ми20-июнь 19664-май 19761-дивизиондун чемпиону: 1971
Англия кубогунун жеңичүүсү: 1971

Жарманкелер кубогунун жеңичүүсү: 1970Терри Неилл9-июль 197616-декабрь 1983Англия кубогунун жеңичүүсү: 1978/79Дон Хоу16-декабрь 198322-март 1986Стив Бартеншоу23-март 198614-май 1986Жорж Грэм14-май 198621-февраль 19951-дивизиондун чемпиону: 1989, 1991

Англия кубогунун жеңичүүсү: 1993

Лига кубогунун жеңичүүсү: 1987,1993

Англия суперкубогунун жеңичүүсү: 1991

УЕФА кубоктор жеңичүүлөр кубогунун жеңичүүсү: 

1994Стюарт Хьюстон21-февраль 199515-июнь 1995Брюс Риох15-июнь 199512-август 1996Стюарт Хьюстон12-август 199613-сентябрь 1996Пэт Райс13-сентябрь 199630-сентябрь 1996Арсен Венгер1-октябрь 199613-май 2018Премьер-Лиганын чемпиону: 1998, 2002, 2004
Англия кубогунун жеңичүүсү: 1998, 2002, 2003, 

2005, 2014, 2015, 2017

Англия суперкубогунун жеңичүүсү: 1998, 1999, 2002, 

2004, 2014, 2015, 2017Унаи Эмери23-май 2018азыркы убакыт

 Популярдуу маданиятта 
«Александра Палас» радиотараткычына жакын болгондуктан, «Арсенал» бир катар «биринчи» медиа трансляцияларына катышкан. 1927-жылдын 22-январында алардын «Хайбери» стадионундагы «Шеффилд Юнайтед» менен матчы Англия Футбол лигасынын түз эфирде радио аркылуу берилген биринчи оюну болуп калды. Он жыл өткөндөн кийин, 1937-жылдын 16-сентябрында «Арсенал» негизги командасы менен резервдик командасынын ортосундагы көрсөткүч матчы дүйнөдөгү биринчи түз эфирде берилген футбол оюну болуп калды.

«Арсенал» көп учурда коргоочу жана «жаман» команда катары стереотипте сүрөттөлгөн, айрыкча 1970-жылдарда жана 1980-жылдарда. 1997-жылдагы «The Full Monty» фильминде башкы каармандар бир сапка тизилип, "Арсеналдын" офсайд тузагын имитациялап, стриптизин координациялоого аракет кылышат.

2022-жылдын августунда Amazon Prime Video «Баары же эч нерсе: Арсенал» аттуу сегиз сериялуу документалдык тасманы чыгарды. Биз клубдун жашоосун документтедик, машыктыруучу топ жана оюнчулар менен сахнанын артындагы жашоосун, сүрөттөп жөнүбүз менен катар талаадагы, талаадан сырткары окуяларды чагылдырып, Премьер-лиганын 2021–2022 сезонунда эң жаш команда болгонун көрсөттүк, орточо оюнчулардын жаш курагы 24 жаш 308 күн, кийинки командадан бир жылдан ашык жашыраак.

 Стадиондору 

 2017/18-мезгилиндеги курамы 
№ЖарандыгыАты-жөнүТуулган жылыДарбазачылар13Давид Оспина198833Петр Чех1982Коргоочулар2МЭЭкторББеллери1985994Пер Мертезакер19846Лоран Коселни198516Роб Холдинг199518Начо Монреал198620Шкодран Мустафи199224Эктор Беллерин199531Сеад Колашинац1993Жарымкоргоочулар8Аарон Рэмзи198810Жек Уилшир199211Месүт Өзил198819Санти Касорла198429Гранит Жака199235Мохаммед эл-Ненни199234Франсис Коклен1991Чабуулчулар7Алексис Санчес19889Александр Ляказетт199112Оливье Жиру198614Тео Уолкотт198917Алекс Ивоби199623Дэнни Уэлбек199028Лукас Перес1988

 Жетишкендиктери 
УлуттукЭл аралыкБиринчи дивизион/Премьер-Лига (13):
 Чемпион: 1931, 1933, 1934,1935, 1938,1948, 1953,1971, 1989,1991,1998, 2002, 2004

 Вице-чемпион: 1926, 1932, 1973, 1999, 2000, 2001, 2003, 2005, 2016
Экинчи дивизион:
 Вице-чемпион: 1904
Англия Кубогу (12):
 Жеңичүүсү: 1930, 1936, 1950, 1971, 1979, 1993, 1998, 2002, 2003, 2005, 2014, 2015

 Финалист: 1927, 1932, 1952, 1972, 1978, 1980, 2001
Англия Суперкубогу (14):
 Жеңичүүсү: 1930, 1931, 1933, 1934, 1938, 1948, 1953, 1991, 1998, 1999, 2002, 2004, 2014, 2015

 Финалист: 1935, 1936, 1979, 1989, 1993, 2003, 2005УЕФА Чемпиондор лигасы:
 Финалист: 2006
УЕФА Кубоктор жеңичүүлөр Кубогу:
 Жеңичүүсү: 1994
 Финалист: 1980, 1995
УЕФА Кубогу: 
 Финалист: 2000
УЕФА Суперкубогу:
 Финалист: 1994
Жарманкелер Кубогу:
 Жеңичүүсү: 1970

 Эскертмелер 

 Шилтемелер 
Расмий сайт 

Фейсбуктагы расмий тобу

Инстаграмдагы расмий баракчасы

Арсенал Англис Премьер-Лигасынын расмий сайтында